**NOLIKUMS – Sporta mirkļi un emocijas**

1. **Konkursa organizētājs:**

Konkursu “Sporta mirkļi un emocijas” (turpmāk - Konkurss) rīko Mārupes novada pašvaldība, reģ.nr. 90000012827.

1. **Konkursa mērķis:**
   1. Novada iedzīvotājus un viesus mudināt iepazīt Mārupes novada piedāvātās aktīvās atpūtas un sporta iespējas, iemūžinot tās fotogrāfijās;
   2. Veicināt aktīva un veselīga dzīvesveida popularizēšanu Mārupes novada iedzīvotāju vidū un tā iemūžināšanu fotogrāfijās;
   3. Dot iespēju novada sportistiem un aktīvajiem iedzīvotājiem parādīt savu sporta, atpūtas veidu caur savu prizmu iemūžinātu fotogrāfijās.
   4. Veikt mākslinieciski kvalitatīvu Mārupes novada fotogrāfiju atlasi, lai publiskotu mākslinieciski augstvērtīgākās fotogrāfijas tematiskās digitālās izstādēs pašvaldības sociālajos tīklos un mājaslapā, izmantot novada mārketinga aktivitātēm – sporta, reprezentācijas materiāliem, mājaslapas un sociālo tīklu kontu noformēšanai.
2. **Konkursa dalībnieki:**

Konkursā var piedalīties jebkura persona (turpmāk - Dalībnieks) neatkarīgi no vecuma, nodarbošanās un fotografēšanas iemaņām, iesniedzot pieteikumu šajā nolikumā noteiktajā kārtībā.

1. **Konkursa norises laiks:**

2023. gada 14. jūnijs – 2023. gada 1. septembris. Konkursa uzvarētāji tiks paziņoti 2023. gada 23. septembrī.

1. **Konkursa iesniegto fotogrāfiju kategorijas:**
   1. SACENSĪBAS – fotogrāfijas, kurās attēloti mirkļi un emocijas no sacensībām (nav nozīmes sacensību līmenim, prestižam);
   2. AKTĪVĀ ATPŪTA UN IKDIENA – fotogrāfijas, kurās ir attēloti mirkļi un emocijas no aktīvās atpūtas, treniņu procesa vai jebkuras aktīvās atpūtas vai sporta izpausmes tai skaitā aktīvu ikdienas paradumu atainošana;
   3. TĀ GADĀS ARĪ SPORTĀ – fotogrāfijas, kurās attēlotas amizantas situācijas, atgadījumi, parādības sportā un aktīvajā atpūtā.
2. **Fotogrāfiju uzņemšanas vieta:**

Fotogrāfijām jābūt uzņemtām Mārupes novada teritorijā vai citur pēc 2023. gada 1. janvāra.

1. **Konkursa pieteikuma noformēšana un iesniegšana:**

7.1. Aizpildītu konkursa veidlapu un fotogrāfijas jāiesūta elektroniski uz e - pasta adresi: turisms@marupe.lv līdz 2023. gada 1. septembra plkst. 24.00.

7.2. Konkursa fotogrāfiju reģistrēšanu organizē konkursa rīkotāji.

7.3. Viens Dalībnieks kopā drīkst iesniegt ne vairāk kā 5 fotogrāfijas, brīvi izvēloties vienu vai vairākas kategorijas.

7.4. Fotogrāfijas iesniedzamas JPEG vai PNG formātā.

7.5. Minimālie konkursam iesniedzamo fotogrāfiju izmēri ir 4000 x 3000 px (horizontāli vai vertikāli).

7.6. Fotogrāfijām jābūt dalībnieka paša uzņemtām.

7.7. Fotogrāfijas nedrīkst saturēt iniciāļus, ūdenszīmes, autora parakstus, logo vai kādas citas norādes par to autoru.

7.8. Fotogrāfijas nedrīkst būt iepriekš publicētas.

7.9. Pieteikumi, kas neatbildīs nolikuma prasībām, netiks izskatīti.

7.10. Kontaktinformācija jautājumiem par Konkursa norisi – tālruņa numurs: 20383416 (Eva Krastiņa), e-pasta adrese: [turisms@marupe.lv](mailto:turisms@marupe.lv).

1. **Fotogrāfiju lietošanas tiesības:**

8.1. Piedaloties Konkursā, Dalībnieks turpmāk bez atsevišķas saskaņošanas piekrīt tam, ka:

8.1.1. Konkursā iesniegtās fotogrāfijas un to digitālie faili paliek Konkursa rīkotāja īpašumā;

8.1.2 Konkursa rīkotājs iegūst bezmaksas lietošanas tiesības uz fotogrāfijām;

8.1.3. Konkursa rīkotājs fotogrāfijas var izmantot Mārupes novada publicitātes un popularizēšanas mērķiem.

8.2. Konkursa Dalībnieks uzņemas atbildību par atļaujas saskaņošanu ar iesniegtajās fotogrāfijās redzamajiem cilvēkiem par fotogrāfiju publiskošanu, kā arī atbildību par iespējamām trešo personu pretenzijām saistībā ar iesniegto fotogrāfiju publiskošanu, ja attiecināms uz iesniegtajām fotogrāfijām.

8.3. Piedaloties Konkursā, Dalībnieks piekrīt visiem nolikuma nosacījumiem.

8.4. Dalībnieku pieteikumā norādītie personas dati tiks izmantoti tikai Konkursa organizēšanas vajadzībām, pēc uzvarētāju pasludināšanas personu dati tiks dzēsti.

1. **Pieteikumu vērtēšana:**

9.1. Fotogrāfiju vērtēšanai ar pašvaldības domes izpilddirektora rīkojumu izveido Konkursa rezultātu vērtēšanas komisiju (turpmāk – Komisija).

9.2. Komisija:

9.2.1. 04.09. – 11.09. izskata pieteikumus, nosaka atbilstību šim nolikumam (iesūtīšanas kārtība un termiņš, darbu atbilstība konkursa mērķim, kategorijai u.c.), darbu tehnisko un māksliniecisko kvalitāti (kompozīcija, izpildījums, kopskats, uztveramība, kvalitāte utt.) un darbu saturu (idejas oriģinalitāte, emocionālais aspekts);

9.2.2. pieprasa papildu informāciju no pretendentiem, ja nepieciešams;

9.2.3. izvēlas fotogrāfijas izvietošanai pašvaldības sociālā tīkla facebook kontā “Mārupes novads – Sports (https://www.facebook.com/MarupesnovadsSports)” publiskajam balsojumam (publiskais balsojums tiks organizēts katrā no fotogrāfiju kategorijām);

9.2.4. nosaka godalgotas vietas ieguvēju saskaņā ar publisko balsojumu katrā no kategorijām;

9.2.5. pieaicina speciālistus vai ekspertus Komisijas darbā, ja nepieciešams;

9.2.6. Komisija ir tiesīga piešķirt papildu nominācijas, kā arī konkursa atbalstītāju simpātiju balvas.

9.3. Fotogrāfiju galerijas publiskajam balsojumam facebook.com/MarupesnovadsSports kontā tiks izvietotas laika posmā no 11. līdz 17. septembrim. Balsošanas rezultāti tiks fiksēti 22. septembrī plkst. 9.00.

1. **Konkursa uzvarētāji un balvas:**

10.1. Katras kategorijas uzvarētājs tiek noteikts publiskā balsojumā (Facebook) pēc saņemto “patīk” skaita pie fotogrāfijas (23.09.);

10.2. Katras kategorijas publiskā balsojuma uzvarētājs saņems balviņu no SIA "Lotos Pharma" un SIA "Gandrs" dāvanu karti kāpšanas torņa vienreizējam apmeklējumam ar instruktoru.

10.3. Līdz 27.06; 18.07; 15.08. iesūtītās fotogrāfijas tiks publicētas pašvaldības sociālā tīkla facebook kontā “Mārupes novads – sports”. Visvairāk “patīk” saņēmušo fotogrāfiju autori saņems SIA "Lotos Pharma" un Mārupes novada pašvaldības veicināšanas balvas.

10.4. Konkursa rezultāti tiks publicēti interneta vietnē www.marupe.lv, pašvaldības informatīvajā izdevumā “Mārupes Vēstis” un pašvaldības sociālo tīklu kontos.

11. Ar konkursa nolikumu var iepazīties pašvaldības tīmekļa vietnē marupe.lv sadaļā SPORTS/FOTO KONKURSS.